།སྡིག་
སྒྲིབ་ཉེས་ལྟུང་གི་ཚོགས་ཐམས་ཅད་བྱང་ཞིང་དག་པར་མཛད་དུ་གསོལ།
ཞེས་གསོལ་བ་
-320-

སྔགས་ལ་འཇུག་པའི་སྒོ་ལས། བདེ་མཆོག་རྩ་རྒྱུད་ཀྱི་མངོན་རྟོགས་རིམ་པ་བཞུགས། ༥༨༽
གདབ་བོ། །
དེ་ནས་ཚོགས་བསགས་པའི་རྣལ་འབྱོར་ནི། སེམས་ཅན་བདེ་དང་ལྡན་པ་དང༌། །སྡུག་
བསྔལ་དང་ནི་བྲལ་བ་དང༌། །བདེ་བར་རྟག་ཏུ་གནས་པ་དང༌། །མཉམ་ཉིད་བཏང་སྙོམས་ཐོབ་
གྱུར་ཅིག། སྦྱིན་པའི་གཡབ་མོས་ལེགས་བོས་ཤིང་། །སྙན་པར་སྨྲ་བའི་གཏམ་བྱས་ནས། །
དོན་སྤྱོད་པ་ཡི་བག་ཕབ་སྟེ། །དོན་མཐུན་གྲོས་ཆེན་གདབ་པར་བྱ། །སེམས་ཅན་ཀུན་གྱི་དོན་
གྱི་ཕྱིར། །དགེ་བ་བཅུ་སོགས་སྤྱད་པར་བགྱི། །ཞེས་སྤྲོ་བ་དང་ལྡན་པས་ཕྱི་དང་ནང་གི་ཆོས་
ཐམས་ཅད་སྟོང་པ་སྣང་བརྙན་ཙམ་གྱི་ངོ་བོར་བལྟས་ནས། ཤྲི་ཧེ་རུ་ཀ་ཧི། ཞེས་པའི་དོན་དྲན་
བཞིན་པས་རང་ཉིད་ཧེ་རུ་ཀ་ཞལ་གཅིག་ཕྱག་གཉིས་པར་གསལ་བཏབ་སྟེ། རང་གི་སྙིང་ཁར་
པཾ་ལས་པདྨ། རཾ་ལས་ཉི་མའི་དཀྱིལ་འཁོར་གྱི་སྟེང་དུ་ཧཱུཾ་ཡིག་དངུལ་ཆུའི་མདོག་ཅན་ཡེ་ཤེས་
ལྔའི་རང་བཞིན་ཅན་ལས་འོད་ཟེར་སྣ་ཚོགས་གསལ་བར་འཕྲོས་པས། རང་བཞིན་གྱིས་གྲུབ་
པའི་དཀྱིལ་འཁོར་སྤྱན་དྲངས། དཔའ་བོ་དང་མཁའ་འགྲོའི་དཀྱིལ་འཁོར་གྱི་ལྷ་ཚོགས་ནམ་
མཁའ་གང་བ། གཙོ་བོ་ལ་བླ་མ་མི་བསྐྱོད་པས་དབུ་བརྒྱན་པ་མཐོང་སྟེ། ན་མཿགུ་རུ་མཎྜལ་
བྷྱ། ཞེས་པས་ཕྱག་བྱས་ནས། ཨོཾ་བཛྲ་པུཥྤ། དྷུ་པེ། ཨ་ལོ་ཀེ། གནྡེ། ནཻ་ཝེ་ཏེ་ཨཱ་ཧཱུཾ། ཞེས་
པས་མཆོད་དེ། དཀོན་མཆོག་གསུམ་ལ་བདག་སྐྱབས་མཆི། །སྡིག་པ་མི་དགེ་སོ་སོར་
བཤགས། །འགྲོ་བའི་དགེ་ལ་རྗེས་ཡི་རང༌། །སངས་བྱང་ཆུབ་ཡིད་ཀྱིས་བཟུང༌། །སངས་རྒྱས་
ཆོས་དང་ཚོགས་མཆོག་ལ། །བྱང་ཆུབ་བར་དུ་བདག་སྐྱབས་མཆི། །རང་གཞན་དོན་ནི་རབ
སྒྲུབ་ཕྱིར། །བྱང་ཆུབ་སེམས་ནི་བསྐྱེད་པར་བགྱི། །བྱང་ཆུབ་མཆོག་གི་སེམས་ནི་བསྐྱེད་བགྱིས་
ནས། །སེམས་ཅན་ཐམས་ཅད་བདག་གི་མགྲོན་དུ་གཉེར། །བྱང་ཆུབ་སྤྱོད་མཆོག་ཡིད་འོང་
སྤྱད་པར་བགྱི། །འགྲོ་ལ་ཕན་ཕྱིར་སངས་མྱུར་འགྲུབ་ཤོག། ཅེས་ལན་གསུམ་གྱིས་སྐྱབས་སུ་
འགྲོ་བ་དང་སེམས་བསྐྱེད་པ་བྱས་ནས། རང་གི་གཟུགས་དང༌། ཚོར་བ་དང༌། འདུ་ཤེས་དང༌།
-321-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
འདུ་བྱེད་དང༌། རྣམ་པར་ཤེས་པ་དང༌། དེ་བཞིན་ཉིད་རྣམས་རིམ་པར་ལྟར། མགོ་བོ་དང་། ལྟེ་
བ་དང་། མགྲིན་པ་དང་། གསང་གནས་དང་། སྙིང་ཁ་དང་། སྤྱི་གཙུག་རྣམས་སུ། ཧཱུཾ་ཨཾ་
ཧྲཱིཿ༔ཧོཿ༔ཧཱུྃ་ཧའི་རྣམ་པར་རྣམ་སྣང་དང༌། རིན་ཆེན་འབྱུང་ལྡན་དང་། འོད་དཔག་མེད་དང་། དོན་
ཡོད་གྲུབ་དང༌། རྡོ་རྗེ་སེམས་དཔའ་དང་། ཧེ་རུ་ཀའི་ངོ་བོ། ས་དང་། ཆུ་དང༌། མེ་དང༌། རླུང་དང༌།
ནམ་མཁའི་ཁམས་རིམ་པ་ལྟར། རང་གི་ཡབ་ཀྱི་གནས་སུ་ཁ་སྦྱོར་གྱི་ཚུལ་གྱིས། ལཱྀ་མཱཾ་མཱཾ་ཏཱཾ་
ཁཾ་གི་རྣམ་པ་ལྟུང་བྱེད་མ། གསོད་བྱེད་མ། འགུགས་བྱེད་མ། པད་མ་གར་དབང༌། པད་མ་དྲ་བ་
ཅན་རྣམས་ཀྱི་ངོ་བོ་མིག་དང་། རྣ་བ་དང༌། སྣ་དང༌། ལྕེ་དང༌། ལུས་དང༌། ཡིད་རྣམས་རིམ་པ་
ལྟར། ༀ་ཧཱྃ་ཁཾ་ཧཱུྃ་ཏྲཾ་ཧུཾ་གི་རྣམ་པ། གཏི་མུག་རྡོ་རྗེ་དང༌། ཞེ་སྡང་རྡོ་རྗེ། ཕྲག་དོག་རྡོ་རྗེ། འདོད་
ཆགས་རྡོ་རྗེ། སེར་སྣ་རྡོ་རྗེ། བྱང་ཆུབ་རྡོ་རྗེའི་ངོ་བོ་རྣམ་པར་དག་སྟེ། ༀ་པྲ་ཀྲི་ཏ་པ་རི་ཤུདྡྷ་
སརྦ་དྷརྨཱ་པྲ་ཀྲི་ཏ་པ་རི་ཤུདྡྷ་ཧཾ། ཞེས་ང་རྒྱལ་བཟུང་ནས། སྲས་བཅས་སངས་རྒྱས་ཐམས་ཅད་
དང་། །དཔའ་བོ་རྣལ་འབྱོར་མ་རྣམས་ཀུན། །ཐམས་ཅད་བདག་ལ་དགོངས་སུ་གསོལ། །
བདག་མིང་འདི་ཞེས་བགྱི་བ་ཡིས། །དུས་འདི་ནས་ནི་བཟུང་ནས་སུ། །ཇི་སྲིད་བྱང་ཆུབ་སྙིང་
པོའི་བར། །ཇི་ལྟར་དུས་གསུམ་མགོན་པོ་རྣམས། །བྱང་ཆུབ་ཏུ་ནི་ངེས་མཛད་པའི། །བྱང་ཆུབ་
སེམས་ནི་བླ་ན་མེད། །དམ་པ་བདག་གིས་བསྐྱེད་པར་བགྱི། །ཚུལ་ཁྲིམས་ཀྱི་ནི་བསླབ་པ་
དང་། །དགེ་བའི་ཆོས་རྣམས་སྡུད་པ་དང་། །སེམས་ཅན་དོན་བྱེད་ཚུལ་ཁྲིམས་གསུམ། །སོ་
སོར་བརྟན་པོར་བཟུང་བར་བགྱི། །སངས་རྒྱས་ཆོས་དང་དགེ་འདུན་ཏེ། །བླ་ན་མེད་པའི་
དཀོན་མཆོག་གསུམ། །སངས་རྒྱས་རྣལ་འབྱོར་ལས་བསྐྱེད་པའི། །སྡོམ་པ་དེང་ནས་བཟུང་
བར་བགྱི། །རྡོ་རྗེའི་རིགས་མཆོག་ཆེན་པོ་ལ། །རྡོ་རྗེ་དྲིལ་བུ་ཕྱག་རྒྱ་ཡང༌། །ཡང་དག་ཉིད་དུ་
བཟུང་བར་བགྱི། །སློབ་དཔོན་དག་ཀྱང་བཟུང་བར་བགྱི། །རིན་ཆེན་རིགས་མཆོག་ཆེན་པོ་ཡི། །
དམ་ཚིག་ཡིད་དུ་འོང་བ་ལ། །ཉིན་རེ་བཞིན་ནི་དུས་དྲུག་ཏུ། །སྦྱིན་པ་རྣམ་བཞི་རྟག་ཏུ་སྦྱིན། །
-322-

སྔགས་ལ་འཇུག་པའི་སྒོ་ལས། བདེ་མཆོག་རྩ་རྒྱུད་ཀྱི་མངོན་རྟོགས་རིམ་པ་བཞུགས།
པ་བཞུགས། ༥༨༽
བྱང་ཆུབ་ཆེན་པོ་ལས་བྱུང་བའི། །པད་མའི་རིགས་ཆེན་དག་པ་ལ། །ཕྱི་ནང་གསང་བའི་ཐེག་
པ་གསུམ། །དམ་པའི་ཆོས་ནི་མ་ལུས་བཟུང༌། །ལས་ཀྱི་རིགས་མཆོག་ཆེན་པོ་ལ། །སྡོམ་པ
ཐམས་ཅད་ལྡན་པ་ནི། །ཡང་དག་ཉིད་དུ་བཟུང་བར་བགྱི། །མཆོད་པའི་ལས་ཀྱང་ཅི་ནུས་བགྱི། །
བྱང་ཆུབ་སེམས་ནི་བླ་ན་མེད། །དམ་པ་བདག་གིས་བསྐྱེད་བགྱིད་ནས། །སེམས་ཅན་ཀུན་གྱི་
དོན་གྱི་ཕྱིར། །བདག་གིས་སྡོམ་པ་མ་ལུས་བཟུང༌། །མ་བསྒྲལ་པ་རྣམས་བདག་གིས་བསྒྲལ། །
མ་གྲོལ་པ་རྣམས་བདག་གིས་དགྲོལ། །དབུགས་མ་ཕྱིན་པ་དབུགས་འབྱུང་ཞིང༌། །སེམས་
ཅན་མྱ་ངན་འདས་ལ་འགོད། །ཅེས་པ་གསུམ་གྱིས་སྡོམ་པ་བཟུང་སྟེ། བསོད་ནམས་ཀྱི་
ཚོགས་བསགས་ནས། ཨོཾ་སྭ་བྷཱ་ཝ་ཤུདྡྷསརྦ་དྷརྨཿསྭ་བྷཱ་ཝ་ཤུདྡྷེ་ཧཾ། ཞེས་པ་ལན་གཅིག་
བརྗོད་པས། འགྲོ་བ་ཐམས་ཅད་སྐུ་རྡོ་རྗེ་ཨཾ་གྱི་ངོ་བོར་དག། ལན་གཉིས་བརྗོད་པས། འགྲོ་བ་
ཐམས་ཅད་གསུང་རྡོ་རྗེ་ཨཱཿ༔འི་ངོ་བོར་དག། ལན་གསུམ་བརྗོད་པས། འགྲོ་བ་ཐམས་ཅད་
ཐུགས་རྡོ་རྗེ་ཧཱུཾ་གི་ངོ་བོར་དག་སྟེ། ཨོཾ་ཨཱཿལ་ཐིམ། ཨཱཿཧཱུཾ་ལ་ཐིམ་པས། ཧཱུཾ་ལས་འོད་ཟེར་
དཔག་ཏུ་མེད་པ་ཕྱོགས་བཅུར་འཕྲོས། འོག་ཐམས་ཅད་རྡོ་རྗེའི་ས་གཞི། ལོགས་ཐམས་ཅད་རྡོ་
རྗེའི་ར་བ་དང་དྲ་བ། སྟེང་ཐམས་ཅད་རྡོ་རྗེའི་གུར་དང་བླ་རེ། ཁོར་ཡུག་ཐམས་ཅད་རྡོ་རྗེ་མེ་
བསྐལ་པའི་མེ་དཔུང་ལྟ་བུས་ཁྱབ་པར་གྱུར། ཨོཾ་མེ་དི་ཎཾ་བཛྲ་བྷ་ཝ་བཛྲ་བན་དྷ་ཧཱུཾ། ཨོྃ་བཛྲ་
པྲ་ཀ་ར་ཧཱུྃ་བཾ་ཧཱུྃ། ཨོྃ་བཛྲ་པ྅་ཀ་ཧཱྃ་ཡཾ་ཧཱུཾ། ཨོཾ་བཛྲ་བི་ཏ་ན་ཧཱྃ། ཨོཾ་བཛྲ་ས་ར་ཛཱ་ལ་ཏྲཾ་སཾ་ཏྲཾ། ཨོཾ་
བཛྲ་ཛྭ་ལ་ཨ་ན་ལརྐ་ཧཱུཾ་ཧཱུཾ་ཧཱུཾ། ཞེས་བརྗོད་ནས་གསལ་བཏབ་སྟེ། དེའི་དབུས་སུ་སྐད་ཅིག་
གིས་བཀའི་འཁོར་ལོ་རྩིབས་བརྒྱད་འབར་བའི་སྟེང་དུ་ཉི་མའི་དཀྱིལ་འཁོར། དེའི་དབུས་སུ་
རྡོ་རྗེ་སེམས་དཔའ་སྐ་མདོག་དཀར་པོ་དག་པའི་ཤེལ་དང་ཟླ་འོད་དང་འདྲ་བ་རང་འདྲའི་ཡུམ་
དང་སྙོམས་པར་འཇུག་པ། རྩ་ཞལ་དཀར་པོ་རབ་ཏུ་ཞི་བ། གཡས་ཞལ་སེར་པོ་རབ་ཏུ་རྒྱས་
པ། གཡོན་ཞལ་ལྗང་ཁུ་ཆགས་ཞིང་དྲག་པ། ཕྱག་དང་པོ་གཉིས་ཀྱིས་རྡོ་རྗེ་དང་དྲིལ་བུ་འཛིན་
-323-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
པ། དེའི་འོག་གཉིས་ཐོད་པ་དང་ཁ་ཊཱཾ་ག་འཛིན་པ། དེའི་འོག་གཉིས་ལྕགས་ཀྱུ་དང་ཞགས་པ་
འཛིན་པ། ཞབས་གཉིས་རྡོ་རྗེའི་སྐྱིལ་ཀྲུང་གིས་བཞུགས་པ། མི་བསྐྱོད་པས་སྤྱི་བོར་བརྒྱན་པ།
རུས་པ་དང་རིན་པོ་ཆེའི་རྒྱན་དྲུག་གིས་སྤྲས་པ། མཚན་དང་དཔེ་བྱད་ཀྱིས་མཛེས་པ། དེའི་
ཐུགས་ཀའི་ཧཱུཾ་ལས་ཁྲོ་བོ་བརྒྱད་སྤྲོས་ཏེ། དེ་ཡང་ཤར་རྩིབས་སུ་རྡོ་རྗེ་དྲག་པོ་སྔོན་པོ། བྱང་དུ་
རྡོ་རྗེ་ཐབས་སྦྱོར། ནུབ་ཏུ་རྡོ་རྗེ་གཙུག་ཏོར། ལྷོར་རྡོ་རྗེ་ཉི་མ་སེར་པོ། ཤར་ལྷོར་རྡོ་རྗེ་འཇིགས་
བྱེད་དམར་པོ། ལྷོ་ནུབ་ཏུ་རྡོ་རྗེ་སྟོབས་ཆེན་སྔོན་པོ། ནུབ་བྱང་དུ་རྡོ་རྗེ་ནག་པོ། བྱང་ཤར་དུ་རྡོ་
རྗེ་གནོད་སྦྱིན་དཀར་པོ། ཐམས་ཅད་ཀྱང་རབ་ཏུ་ཁྲོས་པ། ཞལ་གསུམ་ཕྱག་དྲུག་པ། གཡས་
སེར་པོ། གཡོན་ལྗང་ཁུ་དབུས་མཐིང་ག་ལ་སོགས་པ། གཡས་གཡོན་གྱི་ཕྱག་དང་པོ་གཉིས་
ན་ཁ་ཊཾ་ག། དེའི་ལོགས་གཉིས་ན་ལྕགས་ཀྱུ་དང་། ཞགས་པ་དང་། དེ་འོག་གི་ཅང་ཏེའུ་དང་
དྲིལ་བུ་འཛིན་པས་རང་འདྲའི་ཡུམ་ལ་འཁྱུད་པ། ཞབས་གཡས་བརྐྱང་གི་སྟབས་ཀྱིས་སྣ་
ཚོགས་པད་མ་དང་ཉི་མའི་གདན་ལ་བརྒྱ་བྱིན་ལ་སོགས་མནན་པ། འཇིགས་པའི་ཐོད་པས་
དབུ་བརྒྱན་ཅིང༌། དབུ་སྐྲ་དམར་སེར་གྱེན་དུ་བརྫེས་པ། མཆེ་བ་གཙིགས་ཤིང་ཁྲོ་གཉེར་གྱེན་
དུ་བསྡུས་པ། མིའི་རུས་པའི་རྒྱན་དྲུག་དང་། སྦྲུལ་གྱིས་བརྒྱན་པ། སྟག་གི་པགས་པའི་ཤམ་
ཐབས་ཅན་དུ་གྱུར། རྡོ་རྗེ་སེམས་དཔའ་ཡོངས་དུ་གྱུར་པ་ལས། བདག་ཉིད་རྡོ་རྗེ་ཧཱུཾ་མཛད་
འོད་ཟེར་འབར་བ། མཆེ་བ་གཙིགས་པ། ཞལ་གསུམ་ཕྱག་དྲུག་པ། གཡས་བརྐྱང་གི་གནས་
པས་བཞུགས་པ། དང་པོ་རྡོ་རྗེ་དང་དྲིལ་བུ་འཛིན་པས་འཁྱུད་པ། གཉིས་པ་ན་ལྕགས་ཀྱུ་དང་
ཞགས་པ། གསུམ་པ་ན་ཐོད་པ་དང༌། ཁ་ཊཱཾ་ག་འཛིན་པ། མི་མགོ་ལྔ་བཅུའི་དོ་ཤལ་ཅན། རུས་
པའི་རྡོ་རྗེ་རྒྱ་གྲམ་གྱི་སྐ་རགས་ལ་སོགས་པའི་རྒྱན་ཆ་དྲུག་དང་ལྡན་པ། གདུག་པ་ཐམས་ཅད་
ཀྱི་བདག་པོ་འཇིགས་བྱེད་དང་དུས་མཚན་ཞབས་ཀྱིས་མནན་པ། དེ་ནས་དེའི་ཐུགས་ཀ་ནས།
སྟེང་འོག་གི་ཁྲོ་བོ་གཉིས་བསྐྱེད་པར་བྱ་སྟེ། སྟེང་དུ་གཙུག་ཏོར་དཀར་པོ། འོག་ཏུ་གནོད་
-324-

སྔགས་ལ་འཇུག་པའི་སྒོ་ལས། བདེ་མཆོག་རྩ་རྒྱུད་ཀྱི་མངོན་རྟོགས་རིམ་པ་བཞུགས།
མཛེས་སྔོན་པོ། ཞལ་གསུམ་པ། ཕྱག་བརྒྱད་པ། དང་པོ་གཉིས་ན་རྡོར་དྲིལ། གཉིས་པ་གཉིས་
ན་ལྕགས་ཀྱུ་དང་ཞགས་པ། གསུམ་པ་གཉིས་ན་མདུང་རྩེ་གསུམ་དང་འཁོར་ལོ། བཞི་པ་
གཉིས་ན་ཐོད་པ་དང་ཁ་ཊཾ་ག་འཆང་བས་གཡས་བརྐྱང་ཞིང་བཞུགས་པ། རུས་པ་དང་སྦྲུལ་
དང་སྟག་གི་ཤམ་ཐབས་ལ་སོགས་པ་ཁྲོ་བོའི་རྒྱན་དུ་མ་དང་ལྡན་པར་གྱུར་ཏོ། །
དེ་ནས་ཧཱུཾ་མཛད་དམ། ཁྲོ་བོ་བཅུའི་ཐུགས་ཀ་ལ། སྟོད་ཁྲོ་བོ་དང་སྨད་ཕུར་བུའི་རྣམ་པ་
ཕྱོགས་བཅུར་སྤོས་ནས། དབང་པོ་ལ་སོགས་བགེགས་མེད་པར་གྱིས་ཤིག། ཅེས་བརྗོད་ནས་
ལག་པ་གཡོན་པའི་མཐེབ་མཛུབ་ཀྱི་ཕྱོགས་གཡོན་སྐོར་དུ་སེ་གོལ་བརྡབ་ཅིང༌། ཨོཾ་སུཾ་བྷའི་
སྔགས་བརྗོད། མཚམས་གཡས་སྐོར་དུ་སེ་གོལ་བརྡབ་ཅིང༌། སྔགས་དེ་ཉིད་བརྗོད། སྟེང་དུ་
སེ་གོལ་བརྡབ་ཅིང༌། ཨོཾ་སུཾ་བྷ་ནི། སུཾ་བྷ་ཧཱུྃ་ཧཱུྃ་ཕཊ། ཅེས་བརྗོད། འོག་ཏུ་སེ་གོལ་བརྡབ་ཅིང༌།
ༀ་གྲིཧྣ་པ་ཡ་གྲིཧྣ་པ་ཡ་ཧཱུྃ་ཧཱུྃ་ཕཊ། ༀ་ཨཱ་ན་ཡ་ཧོ་བྷ་ག་ཝཱན། བིདྱཱ་རཱ་ཛ་ཧཱུྃ་ཧཱུྃ་ཕཊ། ཅེས་
བརྗོད་པས་ཕྱོགས་གཡས་སྐོར་དང་། མཚམས་གཡོན་སྐོར་དང་། སྟེང་འོག་ཏུ་ཕྱོགས་སྐྱོང་གི་
གདོན་བཅུའི་སྤྱི་བོར་ཕུར་བུ་བཀོད་པར་གྱུར་པ་ལ། ཨོཾ་གྷ་གྷ་གྷ་ཏ་ཡ་སརྦ་དུཥྚཎ་བིསྣན་ཕཊ།
ཀཱི་ལི་ཀཱི་ལི་ཡ་སརྦ་པཱ་པཾ་ཧཱུྃ་ཕཊ། ཧཱུཾ་ཧཱུཾ་ཧཱུཾ་བཛྲ་ཀཱི་ལ་ཡ་བཛྲ་དྷ་རོད་ཨཛྙཱ་པ་ཡ་ཏི་སརྦ་དུཥྚཎ་
བིགྷན་ཀ་ཡ་ཝཱཀ་ཙིཏྟ་བཛྲ་ཀཱི་ལ་ཡ་ཧཱུཾ་ཕཊ། ཅེས་བཀའ་བསྒོས་པས་ཁྲོ་བོ་བདུད་རྩི་ཐབས་
སྦྱོར་རམ། ཁྲོ་བོ་བཅུའི་སྤྲུལ་པས་ཕྱག་གཡོན་གྱི་དང་པོར་རྡོ་རྗེ་ཐོ་བ་བཟུང་སྟེ། ཁྲོ་བོ་སྡང་
མིག་གིས་ལྟ་ཞིང༌། ཨོཾ་བཛྲ་མུདྒ་ར་བཛྲ་ཀཱི་ལ་ཡ་ཨ་ཀོ་ཊ་ཡ་ཧཱུྃ་ཧཱུྃ་ཕཊ། ཅེས་པས་རྐང་མཐིལ་
གྱི་བར་དུ་ཕུག་ནས། སྲོག་འོད་གསལ་དུ་ཞུགས་ཏེ། བདེ་བ་ཆེན་པོའི་རང་བཞིན་དུ་གྱུར་པར་
བསམ་མོ། །དེ་ནས་ཁྲོ་བོ་རྣམས་ལས་ཁྲོ་བོ་དཔག་ཏུ་མེད་པ་སྤྲུལ་ཏེ། དགྲ་བགེགས་རྣམས་
ལ་མཚོན་ཆའི་ཆར་འབེབས་པར་བསམ་ཞིང༌། རབ་ཏུ་ཁྲོས་པའི་ཚིག་གིས། ཨོཾ་བཛྲ་དྷིཀ་བཛྲ་
ཧཱུྃ་ཕཊ། ༀ་བཛྲ་ཙཎྜེ་ཧཱུཾ་ཕཊ། ༀ་བཛྲ་ཨ་ན་ལརྐ་ཧཱུཾ་ཕཊ། ཨོཾ་བཛྲ་ཨུཥྞི་ཥ་བཛྲ་ཧཱུཾ་ཕཊ། ༀ་
-325-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
བཛྲ་ཀུཎྜ་ལི་ཧཱུྃ་ཕཊ། ཨོཾ་བཛྲ་ཡཀྵ་བཛྲ་ཧཱུྃ་ཕཊ། ཨོཾ་བཛྲ་ཀཱི་ལ་ཡ་བཛྲ་ཧཱུཾ་ཕཊ། ཨོཾ་བཛྲ་ཀཱི་ལ་
ཧཱུྃ་ཕཊ། ༀ་བཛྲ་བི་ཥ་ན་ཧཱུྃ་ཕཊ། ༀ